b'\n_START_ARTICLE_\nAlcoolism\n_START_SECTION_\nCauze\n_START_PARAGRAPH_\nAlcoolismul este un tip de dependen\xc8\x9b\xc4\x83 la fel ca \xc8\x99i cea de droguri. Nu este at\xc3\xa2t fizic\xc4\x83 c\xc3\xa2t \xc8\x99i mental\xc4\x83. Alcoolismul este \xc3\xaemp\xc4\x83r\xc8\x9bit \xc3\xaen 2 categorii: dependen\xc8\x9ba \xc8\x99i abuz. Oamenii care sunt dependen\xc8\x9bi de alcool petrec o mare parte din timp cu consumul de alcool \xc8\x99i ob\xc8\x9binerea acestuia. Dependen\xc8\x9ba fizic\xc4\x83 implic\xc4\x83: o nevoie de cantit\xc4\x83\xc8\x9bi tot mai mari de alcool pentru a se \xc3\xaemb\xc4\x83ta sau pentru a atinge efectul dorit (tolerant\xc4\x83), urm\xc4\x83rile fiind boli legate de alcool, probleme de memorie, dup\xc4\x83 ce au b\xc4\x83ut cantit\xc4\x83\xc8\x9bi mari. Apar simptomele de sevraj c\xc3\xa2nd consumul de alcool este stopat._NEWLINE_Nu exist\xc4\x83 nici o cauza cunoscut\xc4\x83 comun\xc4\x83 a alcoolismului. Cu toate acestea, mai mul\xc8\x9bi factori pot juc\xc4\x83 un rol important \xc3\xaen dezvoltarea s\xc4\x83. O persoan\xc4\x83 care are o mam\xc4\x83 alcoolic\xc4\x83 este mult mai probabil s\xc4\x83 devin\xc4\x83 alcoolic\xc4\x83 spre deosebire de o persoan\xc4\x83 \xc3\xaen a c\xc4\x83rei familii nu se consum\xc4\x83 alcool. Cercetarea sugereaz\xc4\x83 c\xc4\x83 anumite gene pot cre\xc8\x99te riscul de alcoolism, dar care gene sau modul \xc3\xaen care lucreaz\xc4\x83 nu este cunoscut._NEWLINE_Factorii psihologici pot include: o nevoie de ajutor, anxietate, conflicte \xc3\xaen rela\xc8\x9bii, depresie, stim\xc4\x83 de sine sc\xc4\x83zut\xc4\x83. Factorii sociali includ: u\xc8\x99urin\xc8\x9b\xc4\x83 de a ob\xc8\x9bine alcool, acceptarea social\xc4\x83 a consumului de alcool, stil de via\xc8\x9b\xc4\x83 stresant.\n_START_SECTION_\nDiagnostic\n_START_PARAGRAPH_\nCei cu risc de a dezvolta  includ: b\xc4\x83rba\xc8\x9bii care au 15 sau mai multe reprize de consum de alcool pe s\xc4\x83pt\xc4\x83m\xc3\xa2n\xc4\x83, femeile care beau de 12 sau mai multe ori pe s\xc4\x83pt\xc4\x83m\xc3\xa2n\xc4\x83, oricine consuma 5 sau mai multe b\xc4\x83uturi ocazional, cel pu\xc8\x9bin o dat\xc4\x83 pe s\xc4\x83pt\xc4\x83m\xc3\xa2n\xc4\x83._NEWLINE_Teste pentru abuzul de alcool includ: nivelul de alcool din s\xc3\xa2nge - alcoolemia - (acest lucru poate spune dac\xc4\x83 cineva a consumat recent alcool, dar nu confirm\xc4\x83 neap\xc4\x83rat alcoolism), hemograma complet\xc4\x83, teste de acid folic, teste ale func\xc8\x9biei hepatice, teste serice de magneziu, totalul de proteine \xc8\x99i de acid uric.\n_START_SECTION_\nTratament\n_START_PARAGRAPH_\nDeoarece mul\xc8\x9bi oameni refuz\xc4\x83 s\xc4\x83 cread\xc4\x83 c\xc4\x83 consumul lor este sc\xc4\x83pat de sub control, \xc3\xaencercarea moder\xc4\x83rii pot fi deseori o modalitate eficient\xc4\x83 de a rezolv\xc4\x83 problem\xc4\x83. Dac\xc4\x83 se reu\xc8\x99e\xc8\x99te, problema este rezolvat\xc4\x83. Dac\xc4\x83 nu, persoana este de obicei gata s\xc4\x83 \xc3\xaencerce abstinen\xc8\x9b\xc4\x83._NEWLINE_3 pa\xc8\x99i generali sunt implica\xc8\x9bi \xc3\xaen tratament o dat\xc4\x83 ce tulburarea a fost diagnosticat\xc4\x83: interven\xc8\x9bie, detoxifiere \xc8\x99i reabilitare.\n_START_SECTION_\nSimptome\n_START_PARAGRAPH_\nAlcoolismul afecteaz\xc4\x83 sistemul nervos central precum un medicament antidepresiv. Acest lucru duce la o sc\xc4\x83dere \xc3\xaen activitate, anxietate, inhibi\xc8\x9bii \xc8\x99i tensiune._NEWLINE_Chiar \xc8\x99i c\xc3\xa2teva pahare pot schimba abilit\xc4\x83\xc8\x9bile motorii, comportamentul \xc8\x99i capacitatea de a g\xc3\xa2ndi clar. Alcoolul poate afecta concentrarea \xc8\x99i judecata. Consumul excesiv de alcool poate duce la o intoxica\xc8\x9bie a organismului._NEWLINE_Unele simptome ale alcoolismului includ: durere abdominal\xc4\x83, confuzie, episoade de violen\xc8\x9b\xc4\x83, ostilitate, lipsa de control asupra alcoolului, imposibilitatea de a elimina sau de a reduce cantitatea de alcool din consum, g\xc4\x83sirea diverselor scuze pentru a bea, grea\xc8\x9b\xc4\x83, v\xc4\x83rs\xc4\x83turi, nevoia de a consuma alcool \xc3\xaen fiecare zi \xc3\xaen mod regulat, neglijen\xc8\x9ba de a m\xc3\xa2nca, amor\xc8\x9beala \xc8\x99i furnic\xc4\x83turi, aspect fizic ne\xc3\xaengrijit, comportament secretos pentru a ascunde consumul de alcool, tremur\xc4\x83turi diminea\xc8\x9ba._NEWLINE_Eliminarea alcoolului duce la simptomele urm\xc4\x83toare: confuzie, anxietate, moarte, cre\xc8\x99terea tensiuni arteriale, pierderea poftei de m\xc3\xa2ncare, grea\xc8\x9b\xc4\x83 \xc8\x99i v\xc4\x83rs\xc4\x83turi, psihoz\xc4\x83, cre\xc8\x99terea temperaturii, ritm cardiac rapid, agita\xc8\x9bie sau nervozitate, convulsii \xc8\x99i tremur.'